钦定古今图书集成/明伦汇编/氏族典/第058卷 > 徐邦宪
## 钦定古今图书集成/明伦汇编/氏族典/第058卷 > 徐邦宪

按《宋史徐邦宪传》：“邦宪，字文子，婺州义乌人。幼颖悟，
从陈傅良究名物义理，以通史传百家之书。绍熙四
年，试礼部第一人，登进士第三迁为秘书郎。韩𠈁胄
开兵端，无敢议其非者，邦宪独首言之。丐外，知处州，
再岁召还。又上𠈁胄书。𠈁胄嗾御史徐柟击之，鑴秩
罢祠。未几，复官，除江西。宪改江东漕，以户部郎为淮西总领。𠈁胄已诛，尚书倪思举邦宪自代，召对，除尚
右郎兼太子侍讲，除左司，为金贺正使接伴。除宗正
少卿，权工部侍郎、知临安府。丐祠，知江州，奏丐郡，得
节制屯戍兵。以宝谟阁待制致仕，卒于官，谥文肃。